Eksempel på tekst med kilder:

**Bob Dylan**

Robert Allen Zimmermann ble født i USA i 1941. Vi kjenner han som Bob Dylan.

På sekstitallet protesterte mange ungdommer mot krig og ufred. I ei lærebok kan vi lese at Bob Dylan var en av dem som skrev protestsanger på denne tida (Heian, 2009, s. 80).

I Wikipedia får vi vite om Bob Dylan at han «forandret populærmusikken på to viktige punkter: Han økte betydningen av sangteksten, og han gjorde det klart at en pen sangstemme og en effektiv rock’nroll-stemme ikke nødvendigvis er det samme.» (Bob Dylan, 2016).

En av Dylans kjente sanger er Knockin’ on heaven’s door, som vi kan høre på Youtube (2009).

Dylan ble tildelt Nobels litteraturpris i 2016, og det var lenge usikkert om han ville møte opp i Stockholm til utdelinga av prisen.

Da han først tok bladet fra munnen, i et intervju med The Daily Telegraph, sa Dylan da at han «absolutt» ville reise til Stockholm for å ta imot prisen under den høytidelige nobelseremonien – «hvis det overhodet lar seg gjøre».
Men nå har han altså gitt beskjed om at han ikke kommer. Det betyr at han vil gå glipp av mye pomp og prakt i Stockholm med den svenske kongefamilien på første rad (Moe, 2016).

Bergan og Selnes (Bob Dylan, 2016) sier at Dylan alltid har vært kontroversiell, men det er enighet om at han er en av rockens viktigste skikkelser.

 **Kildeliste**

Bergan, J. V., & Selnes, G. (2016). *Bob Dylan*. Hentet januar 9, 2017 fra Store norske leksikon: https://snl.no/Bob\_Dylan

*Bob Dylan*. (2016). Hentet januar 11, 2017 fra Wikipedia: https://no.wikipedia.org/wiki/Bob\_Dylan

Heian, B. (2009). *New experience.* Oslo: Gyldendal.

*Knockin' on heaven's door, unplugged*. (2009). Hentet januar 11, 2017 fra Youtube: https://www.youtube.com/watch?v=cJpB\_AEZf6U

Moe, I. (2016). *Bob Dylan kommer ikke til Stockholm for å motta Nobelprisen*. Hentet januar 11, 2017 fra Aftenposten: http://www.aftenposten.no/kultur/Bob-Dylan-kommer-ikke-til-Stockholm-for-a-motta-Nobelprisen-609227b.html